« Το πορτοκάλι και μια ηλιαχτίδα» - Γ’ και Δ’ Τάξης

Καλημέρα, παιδιά!

Στο «Ανθολόγιο Λογοτεχνικών Κειμένων Γ’ και Δ’ τάξης» σελ. 10, υπάρχει το κείμενο « Το πορτοκάλι και μια ηλιαχτίδα» του Μάνου Κοντολέοντα. Ας κάνετε μια ανάγνωση και ακολουθούν τέσσερις δραστηριότητες για να γεμίσετε δημιουργικά το χρόνο σας τις επόμενες μέρες.

ΔΡΑΣΤΗΡΙΟΤΗΤΕΣ:

1. Γράφουμε το κείμενο σε διάλογο.
2. Κατασκευάζουμε τις μάσκες των πρωταγωνιστών του παραμυθιού. Με απλά υλικά που υπάρχουν στο σπίτι μας.
3. Παίζουμε το παιχνίδι «Η καρέκλα του ανακριτή». Αφηγούμαστε την ιστορία στην οικογένειά μας και βάζουμε κάποιον να καθίσει σε μια καρέκλα. Το μέλος που κάθεται στην καρέκλα του ανακριτή επιλέγει έναν ρόλο: Ήλιος, Ηλιαχτίδα, Πορτοκάλι. Του κάνουμε ερωτήσεις για τη συμπεριφορά του με στόχο να καταλάβουμε πως αισθάνεται.

Για παράδειγμα:

-«Ήλιε πως νιώθεις που η ηλιαχτίδα θέλει να φύγει;»

-«Ηλιαχτίδα, είσαι χαρούμενη που θα ανακαλύψεις καινούρια μέρη ή μήπως κάτι σε φοβίζει;»

1. Παίζουμε το παιχνίδι «Το ταξίδι της ηλιαχτίδας». Τοποθετούμε χαρτιά σκόρπια στο πάτωμα. Ένας έχει δεμένα τα μάτια και προσπαθεί να φτάσει σε κάποιο προκαθορισμένο σημείο χωρίς να πατήσει πάνω στα χαρτιά . Κάποιος άλλος τον βοηθάει μ’ έναν προειδοποιητικό ήχο(μπιπ/ παλαμάκι/ σφύριγμα) να τα καταφέρει σε προκαθορισμένο χρόνο (2-3 λεπτά).
2. Ακούμε το τραγούδι « Μια γιορτή στη γειτονιά του Ήλιου» του Χ. Κατσιμίχα και δημιουργούμε ένα κόμικ τεσσάρων εικόνων για την ιστορία μας!

ΚΑΛΗ ΔΙΑΣΚΕΔΑΣΗ!!!

Η εκπαιδευτικός

Θεατρικής Αγωγής